912c04□

912c05□

912c06□　　No. 1518 [cf. No. 1517]

912c07□佛母般若波羅蜜多圓集要義論

912c08□

912c09□　　　　大域龍菩薩造

912c10□　　　　西天譯經三藏朝奉大夫試光祿

912c11□　　　　卿傳法大師賜紫臣施護等

912c12□　　　　奉　詔譯

912c13□歸命妙吉祥童眞菩薩摩訶薩等

912c14□　般若等成就　　無二智如來

912c15□　彼中義相應　　彼聲敎道二

912c16□　依止及作用　　事業同起修

912c17□　分別相及罪　　稱讚如次說

912c18□　具信以爲體　　師資互證說

912c19□　說時說處等　　得自量成就

912c20□　說法者應知　　世間時處二

912c21□　說者有同證　　然後得如量

912c22□　一切如是集　　我聞等所說

912c23□　和合如是義　　最上三十二

912c24□　分別十六相　　空如其次第

912c25□　八千頌中說　　了異方便說

912c26□　今此八千頌　　如說義無減

912c27□　隨所樂頌略　　如是義如說

912c28□　菩薩我不見　　此說實寂默

912c29□　能受內諸事　　彼說卽爲空

913a01□　色及色自性　　此說亦復空

913a02□　此等外諸處　　所受分皆止

913a03□　色等相彼身　　安住及相離

913a04□　向義若彼見　　彼內卽無實

913a05□　彼諸內空性　　自性亦復空

913a06□　所有識相種　　卽起我悲智

913a07□　不生亦不滅　　有情此等明

913a08□　有情生死欲　　彼說卽爲空

913a09□　佛法不可見　　菩薩法亦然

913a10□　此等如所說　　空彼十力等

913a11□　別別所有法　　此說遍計性

913a12□　彼勝義非有　　諸法如是說

913a13□　彼我等見斷　　大士畢竟作

913a14□　而彼人無我　　佛一切處說

913a15□　一切法不生　　此所說亦然

913a16□　宣說法無我　　一切處實說

913a17□　有罪及無罪　　不增亦不減

913a18□　諸有爲無爲　　所有諸善止

913a19□　諸善空性中　　彼出亦無盡

913a20□　此遍計分別　　彼普攝爲空

913a21□　十種心散亂　　心散亂異處

913a22□　愚不得相應　　無二智不成

913a23□　彼止息互相　　爲能所對治

913a24□　於般若敎中　　彼圓集所說

913a25□　若有菩薩有　　此無相分別

913a26□　散亂止息師　　說彼世俗蘊

913a27□　此八千頌等　　從初語次第

913a28□　至了畢皆止　　說無相分別

913a29□　因言不如是　　此唯說事相

913b01□　梵網等經中　　知一切如理

913b02□　菩薩我不見　　而此等廣大

913b03□　世尊此止遣　　有相分別亂

913b04□　若不見彼名　　境界行亦然

913b05□　彼蘊一切處　　皆不見菩薩

913b06□　此止遣遍計　　普攝此所說

913b07□　乘一切智因　　慧分別諸相

913b08□　般若波羅蜜　　說三種依止

913b09□　謂遍計依他　　及圓成實性

913b10□　無此等說句　　一切遍計止

913b11□　幻喩等見邊　　此說依他性

913b12□　有四種淸淨　　說圓成實性

913b13□　般若波羅蜜　　佛無別異說

913b14□　十分別散亂　　對治如次說

913b15□　此三種知已　　若卽若離說

913b16□　如初語圓成　　依他及遍計

913b17□　無相分別色　　彼散亂止遣

913b18□　彼佛亦菩提　　不見說者等

913b19□　至了畢此知　　止遣遍計性

913b20□　自性空彼色　　俱相何所有

913b21□　此別異語中　　了知已彼止

913b22□　此不空故空　　如是語所說

913b23□　諸毁謗分別　　一切說皆止

913b24□　如幻亦然佛　　彼如夢亦然

913b25□　如是如次知　　智語邊決定

913b26□　諸同等所作　　此說佛如幻

913b27□　幻喩等言等　　此說依他性

913b28□　若諸異生智　　彼自性淸淨

913b29□　故說彼佛言　　菩薩亦如佛

913c01□　自性自色覆　　彼無明因作

913c02□　如幻別異現　　果如夢棄捨

913c03□　無二別異說　　果等定毁謗

913c04□　毁謗諸分別　　彼毁謗此說

913c05□　色空非和合　　彼互相違□

913c06□　無色無空名　　色相自和合

913c07□　此一性分別　　對治種種性

913c08□　空不異彼色　　彼空何所有

913c09□　此無實所現　　彼無明所起

913c10□　此無實能表　　彼說無明故

913c11□　此如是說色　　般若波羅蜜

913c12□　無二二如是　　二分別對治

913c13□　如理言淨性　　亦然不可得

913c14□　性無性違等　　種種性定見

913c15□　說此色唯名　　眞實無自性

913c16□　彼自性分別　　容受卽當止

913c17□　色及色自性　　空如先所說

913c18□　彼自性俱相　　分別此止遣

913c19□　不生不滅等　　所有諸法觀

913c20□　佛言若散異　　彼差別分別

913c21□　虛假名言等　　彼法若分別

913c22□　聲義二非合　　彼非自性意

913c23□　般若波羅蜜　　佛菩薩亦然

913c24□　此所說唯名　　離實義分別

913c25□　所有聲義止　　此非事止遣

913c26□　如是餘亦知　　語中義決定

913c27□　此無所得正　　一切名實知

913c28□　如義性如是　　不止遣彼聲

913c29□　須菩提二離　　聲聲義如是

914a01□　菩薩無有名　　我見此有說

914a02□　般若波羅蜜　　語無決定生

914a03□　伺察唯智者　　此義微妙慧

914a04□　相續義除遣　　若別義分別

914a05□　般若波羅蜜　　彼言說如響

914a06□　總略如是義　　般若等依止

914a07□　如是義循環　　復別義依止

914a08□　般若波羅蜜　　正攝八千頌

914a09□　彼所得福蘊　　皆從般若生

914a10□佛母般若波羅蜜多圓集要義論